drever
Store norske leksikon,Teknologi og industri,Landbruk,Husdyr,Hund
Drever er en svensk kortbent, langsomtjagende drivende hunderase. Den er godt egnet til rådyrjakt, men passer også fint for jakt på rev eller hare.
Rasens historie Utgangspunktet for rasen er Westfälische Dachsbracke importert fra Tyskland og noe strellufstøver fra Danmark. Rasen ble dannet etter denne krysningen i omtrent 1910. Den Svenske Dreverklubben ble etablert i 1944 og det ble utarbeidet en rasestandard i 1953. Utseende Dreveren skal ha lang kropp og være robust. Ideell mankehøyde er 35 cm for hannhunder, 33 cm for tisper. Hodet skal være forholdsvis stort og langstrakt, med svakt markert stopp, kraftig snuteparti, brune øyne og middels lange, brede, hengende ører. Den skal ha velutviklet brystkasse, sterk og rett rygg og lang hale som bæres hengende. Hårlaget skal være grovt, rett og tilliggende. Hunden kan ha alle farger (unntatt leverfarge og helhvit) i kombinasjon med hvite tegninger som skal være synlig fra alle sider dersom den skal følge rasestandarden. Les mer i Store norske leksikon hunder hunderase revejakt harejakt